Hans hovedoppgave i etnologi «Aldri forglemmer jeg dagene der, – ut på Presteskjær!» (1990) tok for seg ferielivet på et godtemplarungdomssommerhjem. Han har senere skrevet monografien (2001) om arbeiderklassens boskikker i mellomkrigstidens Oslo og om boligreformatoren Nanna Broch. Han har skrevet flere artikler, særlig om boskikk og innredning av «hjem» på museum, samt mindre artikler om Norsk Folkemuseums historie.